Diari Oficial de la Generalitat Valenciana


Sumari del DOGV 7385, del 21-10-2014 (2014/9491)

ORDE JUS/1864/2014, de 30 de setembre, per la qual es publica la llista definitiva de persones aprovades del procés selectiu per a l'ingrés en el Cos de Gestió Processal i Administrativa, accés lliure, convocat per l'Orde JUS/1959/2013, de 17 d'octubre.
-------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7385

Data del DOGV
:   21-10-2014

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2014/9491


Data del document
:   30-09-1864

Organisme emissor
:   Ministeri de Justícia

Tipus de document
:   Ordre

Anàlisi jurídica

ORDE JUS/1864/2014, de 30 de setembre, per la qual es publica la llista definitiva de persones aprovades del procés selectiu per a l'ingrés en el Cos de Gestió Processal i Administrativa, accés lliure, convocat per l'Orde JUS/1959/2013, de 17 d'octubre. [2014/9491]  
Finalitzada l'oposició per a ingrés, pel sistema d'accés lliure, al Cos de Gestió Processal i Administrativa, convocada per l'Orde JUS/1959/2013, de 17 d'octubre (BOE 24.10.2013), i rebuda del tribunal qualificador la llista d'aspirants que l'han superat, este ministeri, de conformitat amb el que disposen la base quinze de l'Orde JUS/1901/2013, de 20 de setembre (BOE 17.10.2013) i la base 7.7 de l'Orde JUS/1959/2013, de 17 d'octubre, ha acordat:  
  
  
Primer  
Fer pública la llista d'aspirants que han superat les proves selectives, que figura en l'annex II d'esta orde.  
  
Segon  
En el termini de 20 dies naturals, comptador a partir de l'endemà de la publicació d'esta orde en el Boletín Oficial del Estado, els aspirants que figuren en l'annex II han de presentar en el registre general d'este ministeri, en la Secretaria d'Estat de Justícia, al carrer de La Bolsa, número 8, 28132 Madrid, la documentació següent:  
a) Una declaració jurada de no estar comprés en cap causa d'incompatibilitat ni estar inhabilitat per a l'exercici de funcions públiques, en via disciplinària o judicial, ni haver sigut separat per mitjà d'un procediment disciplinari de cap dels cossos al servici de qualsevol de les administracions públiques, llevat que haja sigut rehabilitat (annex I).  
  
b) Un certificat mèdic que acredite que no patix cap malaltia ni defecte físic que impossibilite per a l'exercici de les funcions pròpies del Cos de Gestió Processal i Administrativa, expedit pel facultatiu de medicina general de la Seguretat Social que corresponga a la persona interessada.  
Els aspirants que tinguen la condició de discapacitats amb grau igual o superior al 33 per cent han de presentar un certificat dels òrgans competents o, si és el cas, de la comunitat autònoma, que acredite esta condició i la compatibilitat funcional per a exercir les tasques pròpies del Cos de Gestió Processal i Administrativa, llevat que l'haja presentat ja juntament amb la sol·licitud de participació.  
  
En el cas que l'aspirant, en la sol·licitud de participació inicial, no haja prestat expressament el consentiment perquè les seues dades d'identitat personal i titulacions puguen ser consultades d'ofici, ha d'aportar també dos fotocòpies del document nacional d'identitat o d'un document equivalent i una fotocòpia compulsada del títol de diplomat universitari, enginyer tècnic, arquitecte tècnic o graduat o equivalent. En el cas de titulacions obtingudes en l'estranger, s'ha de tindre la credencial que n'acredite l'homologació o convalidació.  
  
Les persones que, dins del termini fixat, llevat de causes de força major, no presenten la documentació i les que, en examinar la documentació que presenten, es deduïsca que no tenen algun dels requisits exigits en la base sèptima de les bases comunes i la base 4 de l'orde de convocatòria que regixen este procés selectiu, no podran ser nomenades funcionàries en pràctiques i quedaran anul·lades les seues actuacions, a banda de la responsabilitat en què hagen pogut incórrer per falsedat en la sol·licitud inicial.  
  
Tercer  
Els aspirants han de presentar la documentació amb un escrit en què figuren: cognoms i nom, número del document nacional d'identitat, cos a què accedixen, àmbit territorial, número d'orde obtingut i telèfon de contacte, a fi d'agilitzar la identificació en la revisió dels documents.  
  
  
Quart  
Contra esta orde pot interposar-se un recurs potestatiu de reposició, davant d'este departament en el termini d'un mes, o bé un de contenciós administratiu davant dels jutjats centrals contenciosos administratius, en el termini de dos mesos. El termini, en ambdós casos, es compta a partir de l'endemà de la publicació en el Boletín Oficial del Estado.  
  
Madrid, 30 de setembre de 2014.- El ministre de Justícia, p. d. (O JUS/2225/2012, 05.10.2012) el director general de Relacions amb l'Administració de Justícia: Ricardo Gonzalo Conde Díez.  
  
  
ANNEX I  
  
Nom:  
Domicili:  
Edat:  
Document nacional d'identitat:  
Declare, sota jurament o promesa, per a ser nomenat funcionari o funcionària del Cos de Gestió Processal i Administrativa, que no he sigut separat del servici de cap de les administracions públiques i que no em trobe inhabilitat per a l'exercici de funcions públiques, ni comprés en cap de les causes d'incapacitat i incompatibilitat que establixen les disposicions orgàniques.  
  
Lloc i data: ... , ... d ... de 2014  
  
Nom i signatura: